《登岳阳楼 其二》
明代·郭槃

澒洞湖光楚水西，开轩四望与云齐。龙宫焯烁珠初吐，橘井苍凉路已迷。

云暗九疑春梦远，波连七泽暮烟低。乘风自起飘然思，诧有仙人万仞梯。

作者简介：郭槃（?—一五九五），字乐周。南海人。棐弟。明世宗嘉靖四十年（一五六一）举人。授岳州府同知，寻改官延平，复移知桂阳州。明神宗万历二十三年劳瘁而卒。著有《明霞桂华稿》。清温汝能《粤东诗海》卷三○、清道光《广东通志》卷二七九有传。